**8522 Nemesgörzsöny, Széchenyi u. 10.**

**ikt.szám:…….../2018.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2018. április 20-i nyilvános üléséről, mely 8 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor alpolgármester

Haller István képviselők

Távol van: Ballér Zoltán

Hutter Tamás

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 3 fő jelen van. Hutter Tamás és Ballér Zoltán képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal,tartózkodás és ellenszavazat nélkül a következő határozatot hozza:

**25/2018.(VI.20.) önkormányzati határozat**

Nemesgörzsöny Község Önkormányzatának képviselő-testülete 2018. április 20-i ülésének napirendjét az alábbiak szerint határozza meg:

1. Pályázati ügyek tárgyalása

Előadó: polgármester

1. Nemesgörzsöny Község Önkormányzat Szervezeti és Működési Szabályzatának módosítása

Előadó:polgármester

1. A nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(XI.30.) önkormányzati rendelet módosítása

Előadó:polgármester

Napirendek tárgyalása

**1)Pályázati ügyek tárgyalása**

**Előadó: polgármester**

Tatai László polgármester elmondja, hogy lehetőség van pályázat benyújtására önkormányzati feladatellátást szolgáló fejlesztések támogatása jogcímre. Az Ady u. Deák F u. aszfaltburkolatának felújítására, valamint a Petőfi u. járda felújítására lenne lehetőség. Az árajánlatok beszerzésre kerültek.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**26/2018. (IV. 20.) önkormányzati határozat**

Nemesgörzsöny Község Önkormányzat Képviselő-testülete úgy döntött, hogy pályázatot nyújt be a 2017. évi C. törvény 3. melléklet II.2. pont c) pontok szerinti „Önkormányzati feladatellátást szolgáló fejlesztések támogatása” jogcímre. Fejlesztés tárgya: Ady u. , Deák F u. aszfaltburkolat felújítása, Petőfi u. járda felújítása. Nemesgörzsöny Község Önkormányzata a saját forrás összegét – 2 639 430.- Ft- a 2018. évi költségvetés terhére biztosítja.

Fejlesztés forrásösszetétele:

|  |  |  |
| --- | --- | --- |
|  | Ft |  |
| **Megnevezés** | **Ady u, Deák F u. aszfaltburkolat felújítása, Petőfi u. járda felújítása** | **%** |
| Saját forrás | 2 639 430 | 15 |
| Támogatás | 14 956 770 | 85 |
| **összesen** | **17 596 200** | **100** |

Felelős: polgármester

Határidő: 2018. május 2.

**2)Nemesgörzsöny Község Önkormányzat Szervezeti és Működési Szabályzatának módosítása**

**Előadó:polgármester**

Tatai László polgármester elmondja, hogy szükséges a rendelet módosítása, mert az ASP pályázat kapcsán használandó COFOG nem szerepel az önkormányzat szabályzatában. Az 1. melléklet kerül módosításra, az 013370 Informatikai fejlesztések, szolgáltatások elnevezésű COFOG kerül felvételre.

Tatai László polgármester megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**5/2018.( IV.25.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy Önkormányzat Szervezeti és Működési Szabályzatáról szóló 13/2014.(XI.13.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**3)A nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(XI.30.) önkormányzati rendelet módosítása**

**Előadó:polgármester**

Tatai László polgármester elmondja, hogy a tavalyi évben döntés született, hogy a Laci Sped Kft-vel köt szerződést az önkormányzat a háztartási szennyvíz elszállítására. Szükséges a rendeletbe is módosítani, mivel abban még a Talajerő Kft. szerepel.

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő rendeletet alkotja:

**6/2018.( V.8.) önkormányzati rendelete**

Nemesgörzsöny község Önkormányzat Képviselő-testülete úgy döntött, hogy  **a nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 10/2014.(X.6.) önkormányzati rendelet módosításáról** szóló, fenti számú rendeletét az előterjesztésben foglaltaknak megfelelően megalkotja.

Tatai László alpolgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. április 20-i nyilvános ülést 8óra 25 perckor berekeszti, és zárt ülés keretében folytatja tovább.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**